חוק לתיקון פקודת מס הכנסה (מס' 256), התשפ"א-2020
הצעת חוק פרטית, הכנסת ה-23
פורסם: ספר החוקים, חוברת 2870, עמ' 96, 2020-11-24T00:00:00+02:00
חוק זה קובע, בהוראת שעה, מיום 17 ביוני 2020 עד יום 31 בדצמבר 2022, מה הוא יישוב עירוני, וכן קובע כי כל מי שהיה במשך כל שנת המס תושב ביישוב מוטב שהוא יישוב עירוני המשויך לאשכול 4 או לאשכול נמוך יותר במדרג החברתי-כלכלי ובמדרג הפריפריאלי, יווסף לזיכוי ממס שהוא זכאי לו 5% ותקרת ההכנסה יווסף סכום נוסף של 36,000 שקלים חדשים, ובלבד שסך שיעור הזיכוי ממס לתושב כאמור לא יעלה על 12% מהכנסתו החייבת מיגיעה אישית עד לתקרת הכנסה של 168,000 שקלים חדשים. כמו כן, נקבע כי שר האוצר, באישור ועדת הכספים של הכנסת, רשאי להאריך בצו את התקופה האמורה כך שתחול לגבי שנות מס נוספות. בנוסף, קובע החוק כי תושב של יישוב מוטב שהיה זכאי לזיכוי ממס בשנת 2019, לפי הוראות סעיפי החוק, ימשיך להיות זכאי לזיכוי ממס לפי הוראות אותם הסעיפים עד ליום 31 בדצמבר 2020, אם היה תושב היישוב בשנת 2020 עד המועד האמור. כן נקבע כי שר האוצר ימנה צוות שיבחן את הוראות סעיפים אלה וההמלצות יועברו לוועדת הכספים של הכנסת.